Diari Oficial de la Generalitat Valenciana


Sumari del DOGV 4279, del 26-06-2002 (2002/6252)

Informació pública de les bases que regiran la convocatòria per a proveir en propietat 12 places d'auxiliar administratiu, incloses en l'oferta d'ocupació pública de 2002.
---------------------------------------------------------------------------------------------------------------------------------------------------------------------------

### Dades del document

Número de DOGV
:   4279

Data del DOGV
:   26-06-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/6252


Data del document
:   24-05-2002

Organisme emissor
:   Ajuntament de Quart de Poblet

Tipus de document
:   Convocatòria

Descriptors 

:   * Quart de Poblet
    * administració local
    * professió administrativa
    * concurs administratiu

Informació pública de les bases que regiran la convocatòria per a proveir en propietat 12 places d'auxiliar administratiu, incloses en l'oferta d'ocupació pública de 2002. [2002/M6252]
  
Pel present es fa públic que, per mitjà de Decret d'Alcaldia de data 24 de maig de 2002, s'ha resolt aprovar les bases que seguidament es transcriuen:
  
Bases que regiran la convocatòria per a proveir en propietat 12 places d'auxiliar administratiu, incloses en l'oferta d'ocupació pública de 2002.
  
Primera. Objecte de la convocatòria
  
- Denominació de la plaça: auxiliar administratiu.
  
- Grup D.
  
- Naturalesa: funcionarial.
  
- Escala: administració general.
  
- Subescala: auxiliar administratiu.
  
- Sistema selectiu torn lliure: oposició.
  
- Sistema selectiu promoció interna: concurs oposició.
  
- Nombre total places convocades: 12.
  
- Torn lliure: 6.
  
- Quota discapacitats: 1.
  
- Promoció interna: 5.
  
Les vacants sense cobrir de les reservades al torn de promoció interna i a la quota de discapacitats s'acumularan al torn d'accés lliure.
  
Segona. Normativa d'aplicació
  
La realització de les proves selectives se sotmetrà, en tot allò no expressament previst en les presents bases al dret bàsic contingut en la Llei 30/1984, a les normes de la Llei 7/1985, de 2 d'abril, Reial Decret Legislatiu 781/1986, de 18 d'abril, Decret Legislatiu de 24 d'octubre 1995, pel qual s'aprova el Text Refós de la Llei de la Funció Pública Valenciana; el Reial Decret 896/1991, de 7 de juny; i en allò no previst en les esmentades normes, pel Decret 33/1999, de 29 de març, del Govern Valencià, i supletòriament pel Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat.
  
Tercera. Condicions o requisits que han de reunir o complir els aspirants
  
A) Per oposició lliure:
  
Per a prendre part en les proves selectives d'esta convocatòria serà necessari:
  
a) Tindre la nacionalitat espanyola, o estar inclòs en l'àmbit d'aplicació de la Llei 17/1993, de 23 de desembre.
  
b) Tindre complits 18 anys i no excedir de 65 anys.
  
c) Estar en possessió del títol de Graduat Escolar, Formació Professional de primer grau o equivalent o en condicions d'obtindre'l en la data en què acabe el termini de presentació d'instàncies. Si és el cas, l'equivalència haurà de ser aportada per l'aspirant per mitjà de certificat expedit a l'efecte per l'administració competent.
  
d) No patir malaltia ni defecte físic o psíquic que impedisca l'acompliment de les corresponents funcions.
  
e) No haver sigut separat, per mitjà d'expedient disciplinari, del servei a l'estat, a les comunitats autònomes o a les entitats locals, ni trobar-se inhabilitat per a l'exercici de funcions públiques.
  
f) No trobar-se sotmés en causa d'incapacitat de les contingudes en la legislació vigent.
  
g) No trobar-se sotmés en cap dels supòsits d'incompatibilitat prevists en la Llei 53/1984, de 26 de desembre, d'Incompatibilitats del Personal al Servei de les Administracions Públiques.
  
h) Comprometre's, en cas d'obtindre la plaça, a jurar o prometre per la seua consciència i honor complir fidelment les obligacions del càrrec amb lleialtat al rei, guardant i fent guardar la Constitució com a norma fonamental de l'estat (RD 707/1979, de 5 d'abril).
  
i) Comprometre's, així mateix, en el cas d'obtindre la plaça i no acreditar els seus coneixements de valencià, bé per mitjà de la presentació del certificat homologat per la Generalitat Valenciana (Junta Qualificadora de Coneixements de Valencià), bé per mitjà de la realització d'un exercici específic a l'efecte de l'acreditació, a assistir als cursos de perfeccionament que establisca el propi Ajuntament de Quart de Poblet o altres institucions oficials autoritzades respecte d'això.
  
B) Requisits dels aspirants per promoció interna:
  
Hauran d'acreditar una antiguitat mínima d'almenys dos anys, com a funcionaris de carrera de l'Ajuntament de Quart de Poblet, del grup E, estar en servei actiu i estar en possessió del títol de Graduat Escolar, Formació Professional de primer grau o equivalent.
  
Quarta. Igualtat de condicions
  
D'acord amb el que estableix la Llei 13/1982, de 7 d'abril, d'Integració Social de Minusvàlid, en les presents proves seran admeses les persones minusvàlides en igualtat de condicions que els altres aspirants.
  
Els aspirants minusvàlids han de presentar certificat de la Conselleria de Treball i Seguretat Social, o òrgan competent d'altres comunitats autònomes o de l'administració de l'estat, que acredite la discapacitat igual o superior al 33%, junt amb la presentació dels altres documents, així com el document que acredite la seua capacitat per a exercir les tasques i funcions de les places objecte de la present convocatòria.
  
El tribunal establirà, per a les persones amb minusvalideses que així ho sol·liciten, les adaptacions possibles de temps i mitjans per a la realització de les proves. A l'efecte els interessats hauran de presentar la petició corresponent en la sol·licitud de participació en la convocatòria.
  
Cinquena. Instàncies i admissió d'aspirants
  
5.1. En les instàncies on sol·liciten prendre part en la present convocatòria, que hauran d'estar degudament emplenades, els aspirants manifestaran que reuneixen totes i cada una de les condicions i requisits exigits en la base tercera i, si fa el cas, base quarta , referides a la data de finalització del termini de presentació d'instàncies, i seran dirigides a l'alcaldessa presidenta d'este Ajuntament. Caldrà presentar-les en el Registre General de l'Ajuntament (pl. País Valencià, 1), o en les oficines de correus en la forma reglamentàriament establida, dins del termini de 20 dies naturals, comptats a partir de l'endemà de la publicació de l'extracte de la convocatòria en el Boletín Oficial del Estado. La convocatòria i les bases es publicaran íntegrament en el Butlletí Oficial de la Província de València i Diari Oficial de la Generalitat Valenciana.
  
5.2. Per a ser admés, caldrà, a més de la instància, aportar l'abonament dels drets d'examen, que es fixen en la quantitat de 40 euros, abonament que haurà d'efectuar-se en el compte restringit que amb esta finalitat té obert esta corporació, número 0570648391, dígit de control 28, de Bancaixa - entitat 2077 € , agència número 0109 de Quart de Poblet - València - (pl. País Valencià, 2) i que s'acreditarà amb el resguard justificatiu de l'ingrés adherit a la instància. Els drets d'examen seran retornats, únicament, amb la petició prèvia de l'interessat, en el cas que siga exclòs del procés selectiu, perquè li falta algun dels requisits exigits per a prendre-hi part.
  
5.3. Acabat el termini de presentació d'instàncies, l'Alcaldia dictarà resolució, en el termini màxim d'un mes, declarant aprovada la llista d'admesos i d'exclosos, la qual s'adoptarà atenent allò que han declarat els aspirants. La dita resolució, que es publicarà en el Butlletí Oficial de la Província de València i Diari Oficial de la Generalitat Valenciana, indicarà el termini de 10 dies per a l'esmena de defectes pels aspirants exclosos. Així mateix, en el dit termini els interessats podran presentar qualsevol reclamació pertinent.
  
Els errors de fet es podran esmenar en qualsevol moment, d'ofici o a petició de l'interessat.
  
Si no s'hi produeix cap reclamació, suggeriment o petició d'esmena, la resolució provisional esdevindrà definitiva automàticament. En un altre cas, resoltes les reclamacions i les esmenes, l'autoritat convocant elevarà a definitives les llistes d'admesos i d'exclosos per mitjà de Resolució que es publicarà igualment en el Butlletí Oficial de la Província de València i Diari Oficial de la Generalitat Valenciana tot indicant la data, el lloc i l'hora del començament del primer exercici, així com l'orde de crida dels aspirants.
  
La publicació de la dita resolució determinarà els terminis a l'efecte de possibles impugnacions o recursos.
  
5.4. Contra la resolució, que aprova la llista definitiva, els interessats podran interposar recurs contenciós administratiu, en els termes de la vigent Llei Reguladora de la Jurisdicció Contenciosa Administrativa, prèviament, si fa el cas, el recurs potestatiu de reposició previst en l'article 116 de la Llei 30/1992, segons redacció de la Llei 4/1999, de 13 de gener.
  
5.5. A fi que aquells opositors que es presenten per promoció interna puguen accedir així mateix a la prova de torn lliure, s'efectuaran en primer lloc els exercicis de promoció interna.
  
Sisena. tribunal qualificador
  
6.1. El tribunal qualificador estarà constituït de la forma següent:
  
Presidenta: l'alcaldessa presidenta de l'Ajuntament o regidor en qui delegue.
  
Vocals:
  
1. Dos funcionaris de carrera que posseïsquen una titulació igual o superior a la requerida per als llocs de treball a proveir i que pertanguen al mateix grup o grups superiors.
  
2. Un representant de l'administració del Govern Valencià.
  
3. Un funcionari de carrera designat per la Junta de Personal, qui actuarà amb veu i vot.
  
Actuarà com a secretari, amb veu i sense vot, el de la corporació o funcionari en qui delegue.
  
6.2. Cada proposta o nomenament de vocal implicarà també la designació d'un suplent amb els mateixos requisits i condicions. Tots els vocals hauran de ser personal funcionari que posseïsca una titulació igual o superior a la requerida per a la plaça que s'ha de proveir i pertànyer al mateix grup o grups superiors.
  
6.3. La composició concreta del tribunal qualificador, amb la corresponent designació de cada un dels seus membres, es portarà a cap per mitjà de resolució i es farà publica en el Butlletí Oficial de la Província de València, Diari Oficial de la Generalitat Valenciana i en el tauler d'edictes de l'Ajuntament, amb una antelació mínima d'un mes a la data de començament de les proves.
  
6.4. Al tribunal, li correspon el desplegament i la qualificació de les proves selectives. Està vinculat, en la seua actuació, a les presents bases i no podrà aprovar ni declarar que han superat les proves selectives un nombre superior d'aspirants al de places convocades.
  
6.5. Els membres del tribunal s'abstindran d'intervindre, tot notificant-ho a l'autoritat convocant, i els aspirants podran recusar-los quan concórreguen les circumstàncies previstes en el artícle 28 de la vigent Llei de Règim Jurídic de les Administracions Públiques i del Procediment Administratiu Comú, o quan hagueren realitzat tasques de preparació d'aspirants en els cinc anys anteriors a la publicació de la convocatòria.
  
6.6. El tribunal no podrà constituir-se ni actuar sense la presència de la majoria dels seus membres, titulars o suplents indistintament. Les decisions s'adoptaran per majoria de vots, i es podrà disposar de la incorporació als seus treballs d'assessors especialistes, per a aquelles proves que ho requerisquen, els quals es limitaran a exercir les seues especialitats tècniques i, basant-se exclusivament en estes, col·laboraran amb el tribunal amb veu, però sense vot. Els assessors i especialistes han d'estar sotmesos a les mateixes causes d'abstenció i recusació que la resta del tribunal.
  
6.7. Almenys la mitat més un dels membres del tribunal haurà de tindre una titulació corresponent a la mateixa àrea de coneixements que l'exigida per a l'ingrés.
  
Setena. Començament i desenrotllament de l'oposició
  
L'orde en què actuaran els opositors en aquells exercicis que no es puguen realitzar conjuntament ve determinat per sorteig abans del seu començament.
  
Huitena. Proves selectives
  
8.1. Els exercicis de l'oposició no podran començar fins que hagen transcorreguts dos mesos de la data en què aparega publicat l'anunci de la convocatòria en el Boletín Oficial del Estado.
  
8.2. Amb una antelació d'almenys 15 dies hàbils abans de començar el primer exercici, l'Alcaldia anunciarà en el Butlletí Oficial de la Província de València, Diari Oficial de la Generalitat Valenciana i en el tauler d'anuncis de l'Ajuntament el dia, l'hora i el local en què tindrà lloc.
  
Si el nombre d'aspirants així ho fa aconsellable, podran substituir-se les publicacions en el Butlletí Oficial de la Província de València i Diari Oficial de la Generalitat Valenciana per notificacions individuals a cada aspirant, amb justificant de recepció.
  
Una vegada començat el procés selectiu, no serà obligatòria la publicació dels successius anuncis de la celebració de les proves restants en el Butlletí Oficial de la Província de València i Diari Oficial de la Generalitat Valenciana. La relació d'aprovats per orde d'actuació, amb indicació de les puntuacions, es publicarà per mitjà d'anunci al tauler d'anuncis del lloc d'actuació del tribunal. Els successius anuncis de celebració de proves, els farà públics el tribunal en els locals on s'haja celebrat la prova anterior, amb 12 hores, almenys, d'antelació al començament d'este, si es tracta del mateix exercici, o de 48 hores, si es tracta d'un de nou.
  
8.3. Els opositors seran convocats per a cada exercici en crida única, i seran exclosos de l'oposició els qui no hi compareguen, excepte casos de força major, degudament justificats i apreciats lliurement pel tribunal.
  
8.4. En qualsevol moment, el tribunal podrà requerir els opositors perquè acrediten la seua personalitat, amb esta finalitat hauran d'anar proveïts del document nacional d'identitat.
  
8.5. La duració màxima del procés de celebració dels exercicis serà de tres mesos. Des de la total conclusió d'un exercici o prova fins al començament del següent haurà de transcórrer un termini mínim de 72 hores i màxim de 45 dies naturals.
  
8.6. Desenrotllament de l'oposició: torn lliure
  
L'oposició constarà de quatre exercicis de caràcter obligatori.
  
Primer exercici:
  
Obligatori i eliminatori. Consistirà a realitzar una prova de coneixements referits als continguts del temari que figura en l'annex I, a través d'un qüestionari de 60 preguntes que adoptarà la forma de test amb quatre respostes alternatives, de les quals només una serà la correcta, en un temps màxim de 60 minuts. Les respostes errònies es valoraran negativament amb una penalització equivalent a un terç del valor de cada contestació correcta, per tant, de cada tres respostes errònies se'n descomptarà una de correcta.
  
Es valorarà el domini teòric de l'aspirant sobre el temari.
  
La qualificació d'este exercici serà de 0 a 10 punts. Seran eliminats els aspirants que no aconseguisquen una puntuació mínima de 5 punts.
  
Segon exercici:
  
Obligatori i eliminatori. Consistirà a desenrotllar un tema proposat pel tribunal elegit per mitjà de sorteig d'entre diversos possibles i relacionats amb el temari que figura en l'annex I.
  
Es valoraran els coneixements exposats, el nivell d'expressió escrita i el domini sintàctic i ortogràfic. El temps de duració serà d'una hora. Este exercici serà llegit davant del tribunal en sessió pública.
  
La qualificació d'este exercici serà de 0 a 10 punts. Seran eliminats els aspirants que no aconseguisquen una puntuació mínima de 5 punts.
  
Tercer exercici: obligatori i eliminatori
  
Constarà de dues parts:
  
Primera part: consistirà a copiar en tractament de texts, a una velocitat mínima de 250 pulsacions per minut, durant deu minuts, un text que es facilitarà als aspirants, i que serà determinat pel tribunal immediatament abans de la realització de l'exercici. Es valorarà el nombre de pulsacions netes, així com la seua correcta execució. La qualificació d'este exercici serà de 0 a 10 punts.
  
Segona part: consistirà a resoldre per escrit un exercici pràctic, dirigit a apreciar la capacitat dels aspirants per a la composició, modificació i correcció de documents escrits. Esta prova es basarà en la tècnica del tractament de texts com a ferramenta ofimàtica que permet el tractament automatitzat de la informació. El temps màxim de duració d'esta part serà de trenta minuts. La qualificació d'este exercici serà de 0 a 10 punts.
  
Per a la realització de les dues parts de què consta este exercici, el tractament de texts que s'utilitzarà serà el Word 97 de Microsoft.
  
Cada una de les dues parts es puntuarà de 0 a 10 punts. Se sumaran els resultats obtinguts en cadascuna i se n'obtindrà la mitjana. Caldrà obtindre un mínim de 5 punts per a poder aprovar.
  
Quart exercici. Obligatori i no eliminatori.
  
Consistirà a realitzar una prova per a demostrar el nivell de coneixements de valencià, similar a la que realitza la Junta Qualificadora de Coneixements de València, en un temps màxim d'una hora. El nivell que s'exigirà serà semblant a l'elemental.
  
Este exercici tindrà una qualificació màxima de 5 punts.
  
Qualificació final torn lliure:
  
Vindrà determinada per la suma de les puntuacions obtingudes en cada un dels quatre exercicis que han de realitzar els aspirants. A continuació es configurarà una llista, ordenada per puntuació de major a menor, que contindrà tots els aspirants que hagen superat la fase d'oposició, d'acord amb els criteris establits en cada una de les bases d'esta convocatòria.
  
Torn promoció interna:
  
Primer exercici:
  
Obligatori i eliminatori. Consistirà a realitzar una prova de coneixements referits als continguts en el temari que a l'efecte es consigna en l'annex II, a través d'un qüestionari de 60 preguntes que adoptarà la forma de test amb quatre respostes alternatives, de les quals només una serà la correcta, en un temps màxim de 60 minuts. Les respostes errònies es valoraran negativament amb una penalització equivalent a un terç del valor de cada contestació correcta, per tant, de cada tres respostes errònies se'n descomptarà una de correcta.
  
Es valorarà el domini teòric de l'aspirant sobre el temari.
  
Segon exercici:
  
Obligatori i eliminatori. Consistirà a desenrotllar un tema proposat pel tribunal elegit per mitjà de sorteig d'entre diversos possibles i relacionats amb el temari que a l'efecte es consigna en l'annex II.
  
Es valoraran els coneixements exposats, el nivell d'expressió escrita i el domini sintàctic i ortogràfic. El temps de duració serà d'una hora. Este exercici serà llegit davant del tribunal en sessió pública.
  
Tercer exercici: obligatori i eliminatori
  
Constarà de dues parts:
  
Primera part: consistirà a copiar en tractament de texts, a una velocitat mínima de 250 pulsacions per minut, durant deu minuts, un text que es facilitarà als aspirants, i que serà determinat pel tribunal immediatament abans de la realització de l'exercici. Es valorarà el nombre de pulsacions netes, així com la seua correcta execució. La qualificació d'este exercici serà de 0 a 10 punts.
  
Segona part: consistirà a resoldre per escrit un exercici pràctic, dirigit a apreciar la capacitat dels aspirants per a la composició, modificació i correcció de documents escrits. Esta prova es basarà en la tècnica del tractament de texts com a ferramenta ofimàtica que permet el tractament automatitzat de la informació. El temps màxim de duració d'esta part serà de 30 minuts. La qualificació d'este exercici serà de 0 a 10 punts.
  
Per a la realització de les dues parts de què consta este exercici, el tractament de texts que s'utilitzarà serà el Word 97 de Microsoft.
  
Cada una de les dues parts es puntuarà de 0 a 10 punts. Se sumaran els resultats obtinguts en cadascuna i se n'obtindrà la mitjana. Caldrà obtindre un mínim de 5 punts per a poder aprovar.
  
Quart exercici. Obligatori i no eliminatori.
  
Consistirà a realitzar una prova per a demostrar el nivell de coneixements de valencià, semblant al que realitza la Junta Qualificadora de Coneixements de Valencià, en un temps màxim d'una hora. El nivell que s'exigirà serà semblant a l'elemental.
  
8.7. Qualificació dels exercicis per a promoció interna.
  
La puntuació màxima que cal obtindre en la fase d'oposició serà de seixanta punts, que es distribuirà de la manera següent:
  
8.7.1. El primer exercici, es qualificarà de 0 a 20 punts, i serà necessari obtindre per a superar-lo un mínim de 10 punts.
  
El nivell de coneixements mínims exigits per a aconseguir 10 punts en l'exercici, serà fixat pel tribunal amb caràcter previ a la seua realització. Les contestacions errònies es valoraran negativament amb una penalització equivalent a un terç del valor de cada contestació correcta.
  
8.7.2. La puntuació del segon exercici, es qualificarà com a màxim amb 20 punts, i serà necessari obtindre un mínim de 10 punts per a superar-lo.
  
La correcció i qualificació dels exercicis escrits, sempre que siga possible, es farà de forma anònima, utilitzant-se per a això sistemes que garantisquen l'objectivitat de les puntuacions atorgades i l'anonimat dels aspirants.
  
Quan s'utilitzen sistemes informàtics de correcció, es donaran les instruccions necessàries als opositors per a la correcta realització de la prova. Estes instruccions s'adjuntaran a l'expedient del procés selectiu.
  
8.7.3. El tercer exercici es valorarà respectivament de 0 a 15 punts. Posteriorment se n'obtindrà la mitjana aritmètica i serà necessari per a l'exercici obtindre un mínim de 7,5 punts.
  
8.7.4. El quart exercici es valorarà fins a un màxim de 5 punts.
  
8.7.5. Qualificació final de la fase d'oposició per a promoció interna
  
Vindrà determinada per la suma de les puntuacions obtingudes en cada un dels quatre exercicis que han de realitzar els aspirants. A continuació es configurarà una llista, ordenada per puntuació de major a menor, que contindrà tots els aspirants que hagen superat la fase d'oposició, d'acord amb els criteris establits en cada una de les bases d'esta convocatòria.
  
8.8. Fase de concurs per a promoció interna.
  
Només podran participar en la fase de concurs els aspirants que hagen superat els exercicis de la fase d'oposició.
  
Els mèrits al·legats pels participants han d'haver sigut obtinguts o computats fins a la data de finalització del termini de presentació d'instàncies.
  
La puntuació màxima de la fase de concurs serà de quaranta punts que es distribuiran d'acord amb el barem que figura en l'annex III.
  
8.9 Puntuació final del concurs oposició.
  
La puntuació final del concurs oposició s'obtindrà sumant la puntuació obtinguda en ambdues fases.
  
A continuació es configurarà una llista ordenada per puntuació de major a menor que s'interromprà quan el nombre d'inclosos en esta coincidisca amb el nombre de llocs convocats. Esta constituirà la llista definitiva d'aprovats.
  
Els casos d'empat que es produïsquen es dirimiran de la manera següent: s'atendrà, en primer lloc, a la major puntuació obtinguda en la fase d'oposició i, si persisteix l'empat este es dirimirà per la major puntuació obtinguda en els distints apartats del barem del concurs, pel mateix orde en què figuren relacionats.
  
En cas de persistir l'empat s'atendrà, en primer lloc, a la major puntuació obtinguda en el segon exercici, i en segon lloc, si este és manté, a la major puntuació obtinguda en el primer exercici.
  
Novena. Relació d'aprovats
  
La suma de les puntuacions obtingudes en el sistema oposició per a torn lliure i quota de discapacitats, així com en el sistema concurs oposició per a torn de promoció interna, determinarà la formulació pel tribunal de la relació d'aprovats, per orde de puntuació, la qual no podrà sobrepassar el nombre de places convocades.
  
La relació final d'aprovats es publicarà al tauler d'edictes de l'Ajuntament.
  
Esta relació serà elevada pel tribunal qualificador a l'Alcaldia de l'Ajuntament amb proposta de nomenament de funcionari de carrera.
  
Així mateix es crearà, a fi de cobrir possibles servicis urgents, una borsa de treball amb els aspirants aprovats i no seleccionats, el nombre dels quals serà determinat pel tribunal, per orde de puntuació.
  
Deu. Presentació de documentació i nomenament
  
10.1. En el termini de 20 dies hàbils a comptar des de la publicació, al tauler d'anuncis d'esta corporació, de la relació d'aprovats a què es refereix l'apartat anterior, els aspirants que figuren en esta hauran de presentar els documents següents:
  
a) Fotocòpia, degudament compulsada, del DNI i certificat de naixement expedit pel registre civil corresponent.
  
b) Fotocòpia, degudament compulsada, de qualsevol de les titulacions exigides en lletra c) de la base tercera.
  
c) Declaració jurada o promesa que no ha estat separat, per mitjà d'expedient disciplinari, del servei de l'administració pública, ni que es troba inhabilitat per a l'exercici de funcions públiques
  
d) Certificat oficial mèdic acreditatiu de no patir malaltia o defecte físic que impedisquen l'exercici de les corresponents funcions.
  
e) Declaració de l'interessat sobre el seu jurament o promesa de fidel compliment de les obligacions del càrrec amb lleialtat al rei i a la Constitució.
  
f) En relació amb la base tercera i el seu apartat i), els coneixements de valencià podran ser acreditats per mitjà de la presentació d'un dels següents documents:
  
- Títol de Batxillerat o equivalent cursat a la Comunitat Autònoma Valenciana, amb superació de les assignatures de valencià.
  
- Títol de l'Escola Oficial d'Idiomes corresponent al tercer curs de coneixements de valencià.
  
- Certificat de nivell mitjà de la Junta Qualificadora de Coneixements de Valencià.
  
10.2. Els qui tinguen la condició de funcionaris de carrera estaran exempts de justificar documentalment les condicions i la resta de requisits ja acreditats per a obtindre el seu anterior nomenament i hauran de presentar certificat de l'organisme de què depenguen per a acreditar la seua condició i la resta de circumstàncies que consten en el seu expedient personal.
  
10.3. Els qui dins del termini fixat, i llevat de casos de força major, no presenten la documentació o de l'examen d'esta es deduïra que hi manca algun dels requisits assenyalats en la base tercera, no podran ser nomenats funcionaris de carrera, fet que donarà lloc a la invalidesa de l'actuació de l'interessat i a la nul·litat subsegüent dels actes del tribunal respecte a este, sense perjuí de la responsabilitat en què poguera haver incorregut per falsedat en la seua instància.
  
10.4. En el cas que un aspirant fóra exclòs perquè no ha presentat o ha falsejat la documentació, el tribunal podrà proposar addicionalment la inclusió en la llista, en el mateix nombre dels exclosos, a aquells que, tot i haver superat les proves, estiguen fora de la relació definitiva d'aprovats pel límit establit en la base primera.
  
10.5. Transcorregut el termini de presentació de documents, l'Alcaldia procedirà al nomenament, com a funcionaris de carrera, dels aprovats, determinant el termini per a la presa de possessió que no podrà excedir d'un mes.
  
Onze. Incidències
  
El tribunal queda facultat per a resoldre els dubtes que es presenten i prendre els acords necessaris per al bon orde del concurs-oposició en tot allò no previst en estes bases.
  
Dotze. Vinculació de les bases
  
Les presents bases vinculen l'administració, el tribunal i els qui participen en les proves selectives, i tant la present convocatòria com tots els actes administratius que se'n deriven i de les actuacions del tribunal podran ser impugnats pels interessats en els casos, terminis i forma establida en la Llei de Règim Jurídic de les Administracions Públiques i del Procediment Administratiu Comú.
  
Estes bases són definitives en via administrativa i en contra d'estes es pot interposar un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, segons allò que preveu l'article 46 de la Llei de la Jurisdicció Contenciosa Administrativa. No obstant això, es podrà utilitzar qualssevol altres recursos si es creu convenient.
  
ANNEX I
  
Accés per oposició lliure
  
Dret Polític i Administratiu
  
Tema 1. La Constitució Espanyola de 1978. Principis generals.
  
Tema 2. Drets i deures fonamentals dels espanyols.
  
Tema 3. La Corona. El poder legislatiu.
  
Tema 4. El govern i l'administració de l'estat.
  
Tema 5. El poder judicial.
  
Tema 6. Organització territorial de l'estat. Estatuts d'autonomia. El seu significat.
  
Tema 7. L'administració pública en l'ordenament espanyol. Administració autonòmica. Administració local. Administració institucional i corporativa.
  
Tema 8. Sotmetiment de l'administració a la llei i al dret. Fonts del dret públic.
  
Tema 9. L'acte administratiu. Principis generals del procediment administratiu.
  
Tema 10. Fases del procediment administratiu general.
  
Administració local
  
Tema 11. Règim local espanyol: principis constitucionals i regulació jurídica.
  
Tema 12. El municipi. El terme municipal. La població, l'empadronament.
  
Tema 13. L'organització municipal. Competències.
  
Tema 14. Ordenances i reglaments de les entitats locals. Classes. Procediment d'elaboració i aprovació.
  
Tema 15. La funció pública i la seua organització.
  
Tema 16. Drets i deures dels funcionaris públics locals. Dret de sindicació. Seguretat Social.
  
Tema 17. Els béns de les entitats locals.
  
Tema 18. Els contractes administratius en l'esfera local. La selecció del contractista.
  
Tema 19. Intervenció administrativa local en l'activitat privada. Procediment de concessió de llicències.
  
Tema 20. Hisendes locals. Classificació dels ingressos. Els tributs propis de les corporacions locals. Ordenances fiscals.
  
Matèries específiques relacionades amb el lloc de treball
  
Tema 21. Funcions pròpies de la subescala d'auxiliars d'administració local. Atenció al públic: acollida i informació a l'administrat. Els serveis d'informació administrativa.
  
Tema 22. L'automatització d'oficines. Concepte i aplicacions. Sistemes físics i lògics. El tractament de texts. Arxiu i agenda electrònica. El full electrònic de càlcul. Els gràfics d'oficina. El correu electrònic.
  
ANNEX II
  
Temari concurs oposició per promoció interna d'auxiliar administratiu.
  
Tema 1. L'acte administratiu. Principis generals del procediment administratiu.
  
Tema 2. Fases del procediment administratiu general.
  
Tema 3. L'organització municipal. Competències.
  
Tema 4. Ordenances i reglaments de les entitats locals. Classes. Procediment d'elaboració i aprovació.
  
Tema 5. La funció pública i la seua organització.
  
Tema 6. Els béns de les entitats locals.
  
Tema 7. Els contractes administratius en l'esfera local. La selecció del contractista.
  
Tema 8. Intervenció administrativa local en l'activitat privada. Procediment de concessió de llicències.
  
Tema 9. Hisendes locals. Classificació dels ingressos. Els tributs propis de les corporacions locals. Ordenances fiscals.
  
Tema 10. Funcions pròpies de la subescala d'auxiliars d'administració local. Atenció al públic: acollida i informació a l'administrat. Els serveis d'informació administrativa.
  
Tema 11. L'automatització d'oficines. Concepte i aplicacions. Sistemes físics i lògics. El tractament de texts. Arxiu i agenda electrònica. El full electrònic de càlcul. Els gràfics d'oficina. El correu electrònic.
  
ANNEX III
  
Barem fase concurs: accés promoció interna.
  
En la fase de concurs a què es refereix la base 8.8 de la present convocatòria la valoració dels mèrits s'efectuarà d'acord amb el següent barem:
  
A) Formació 20 punts
  
1. Titulació acadèmica: màxim 8 punts.
  
Qualsevol titulació acadèmica d'igual o superior nivell a l'exigit per a pertànyer al grup D, exclosa la que hi haja servit per a això
  
- Per estar en possessió de Batxiller Superior o equivalent: 2 punts
  
- Per estar en possessió de diplomatura o carrera de grau mitjà:4 punts
  
- Per estar en possessió de llicenciatura o carrera superior: 6 punts
  
- Per estar en possessió de doctorat : 8 punts
  
2. Cursos de formació i perfeccionament: màxim 6 punts.
  
Es valoraran els cursos de formació i perfeccionament, el contingut dels quals estiga relacionat amb les funcions de les places que es convoquen, de duració igual superior a 15 hores, que hagen sigut cursats per l'interessat i que hagen sigut convocats o homologats per qualsevol centre o organisme públic de formació, fins a un màxim de 6 punts, d'acord amb la següent escala:
  
De 100 o més hores: 4,00 punts
  
De 75 o més hores: 3,00 punts
  
De 50 o més hores: 2,00 punts
  
De 25 o més hores: 1,00 punts
  
De 15 o més hores: 0,40 punts
  
En cap cas es puntuaran en els subapartats 1) i 2) del present apartat els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
3. Valencià: màxim 6 punts
  
El coneixement del valencià es valorarà fins a un màxim de 6 punts, amb l'acreditació prèvia d'estar en possessió del corresponent certificat expedit o homologat per la Junta Qualificadora de Coneixements de Valencià, d'acord amb la següent escala:
  
- Coneixement oral: 1,50 punts
  
- Grau elemental: 2,00 punts
  
- Grau mitjà: 4,00 punts
  
- Grau superior: 6,00 punts
  
B) Experiència professional: 20 punts
  
1.Es valorarà els anys de servei dels participants d'acord amb el següent barem:
  
1.1 Per serveis prestats com a funcionari de carrera grup E a l'Ajuntament de Quart de Poblet: 0,50 punts per mes complet de servei en actiu.
  
En cap cas es valorarà l'experiència professional obtinguda en l'exercici de llocs de treball reservats a personal eventual.
  
Cosa que es fa pública per a general coneixement i efectes oportuns.